พรูเด็นเชียลสู้ไม่ถอย จ่าย8ปีดูแลถึง75ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — พรูเด็นเชียลออกพรูซิเคียวร์ ลิฟวิง รับเงินคืนทุกๆ 2 ปี ถึงอายุ 75 ปี 
นายบินายัค ดัตตา กรรมการผู้จัดการ บริษัท พรูเด็นเชียล ประกันชีวิต (ประเทศไทย) เปิดเผยว่า บริษัทได้จับมือกับธนาคารยูโอบี ออกกรมธรรม์ใหม่ล่าสุด “พรูซิเคียวร์ ลิฟวิง” (PRUsecure living) แบบประกันภัยออมทรัพย์ระยะสั้น ที่ให้ความคุ้มครองชีวิตในระยะยาว พร้อมผลตอบแทนที่คุ้มค่า เพื่อตอบโจทย์ความต้องการของลูกค้าที่ต้องการความมั่นคงในชีวิตและเป็นการเตรียมความพร้อมสำหรับวัยเกษียณ 
สำหรับพรูซิเคียวร์ ลิฟวิง ชำระเบี้ยระยะสั้น 8 ปี คุ้มครองถึงอายุ 75 ปี พร้อมรับเงินคืนทุก 2 ปี ตั้งแต่สิ้นปีกรมธรรม์ที่ 2 ถึงอายุ 59 ปี โดยรับเงินคืนปีละ 5% ของทุนประกันภัย และเมื่ออายุ 60 ปี 65 ปี และ 70 ปี รับเงินคืนครั้งละ 25% ของทุนประกันภัย และรับเงินคืนอีก 100% ของทุนประกันภัยเมื่ออายุครบ 75 ปี รวมรับเงินคืนตลอดสัญญาสูงสุดถึง 270% ของทุนประกันภัย ทั้งนี้ขึ้นอยู่กับอายุของผู้ขอเอาประกันภัย พร้อมรับความคุ้มครองกรณีเสียชีวิต รับเงินชดเชยค่าสินไหมทดแทนไม่น้อยกว่า 100% ของทุนประกันภัย รับประกันภัยช่วงอายุ 2055 ปี ทุนประกันภัยขั้นต่ำ 5 หมื่นบาท